J e g y z ő k ö n y v

**Készült:** a Bezenye Községi Önkormányzat Képviselő-testületének 2023. december 12. napján 17:00 órakor az önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:04 órakor megnyitja. Megállapítja, hogy az ülés határozatképes, mivel a 7 megválasztott képviselőből 5 képviselő jelen van. Szakos Géza és Antonovich Gáspár egyéb elfoglaltság miatt nem tud részt venni az ülésen. Az ülés jegyzőkönyvének hitelesítésére Nusser Györgyné és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés meghívó szerinti napirendi pontjait, és sürgősséggel fel kíván venni 5 napirendi pontot. Elmondja, hogy az óvoda alapító okiratát jogszabályi változás miatt módosítani szükséges, és a törvényes határidőig már nem lesz több képviselő-testületi ülés. A településrendezési terv módosításához környezeti értékelés szükségességéről kell döntést hozni. Az OTP értesítette az önkormányzatot, hogy kamat változás történt, el kell dönteni, hogy továbbra is le kívánja-e kötni az önkormányzat a szabadon felhasználható pénzeszközeit. A Magyar Falu Program pályázati kiírása megjelent, ezt is tárgyalni szükséges. A szociális rendeletet az időseknek adható támogatás miatt kell módosítani. Ezek mind olyan témák, melyek a tervezett következő képviselő-testületi ülésig nem napolhatók. Kérdezi, hogy van-e észrevétele, kérdése valakinek, egyetértenek-e a napirendi pontok felvételével.

A polgármester az öt új napirendi pont elfogadását szavazásra bocsátja.

A képviselő-testület *egyhangúlag, 5 igen szavazattal* az alábbi határozatot hozza:

**195/2023. (XII. 12.) határozat**

Bezenye Községi Önkormányzat képviselő-testülete a 2023. december 12-i ülésén az alábbi öt napirendi pontot napirendre veszi a következő sorszámokkal:

1. A Bezenyei Százszorszép Óvoda alapító okiratának módosítása
2. Településrendezési eszközök módosítása - környezeti értékelés kidolgozása
3. Döntés betétlekötés folyamatosságáról
4. MFP/ÖTIFB/2024 kódszámú Magyar Falu Program keretében kiírt pályázatokkal kapcsolatos döntés
5. Szociális rendelet módosítása

Felelős: Márkus Erika polgármester

Határidő: azonnal

A polgármester kérdezi, hogy van-e kérdés, észrevétel, mielőtt az egységes napirendet szavazásra bocsátja.

Mivel több kérdés, észrevétel nem érkezett, a polgármester szavazásra bocsátja a napirendi pontok elfogadását.

A képviselő-testület *egyhangúlag, 5 igen szavazattal* az alábbi határozatot hozza:

**196/2023. (XII. 12.) határozat**

Bezenye Községi Önkormányzat képviselő-testülete a 2023. december 12-i ülésén az alábbi napirendi pontokat tárgyalja.

1. Tájékoztatás az előző testületi ülés óta hozott intézkedésekről, eredményekről
2. Beszámoló a Hegyeshalmi Közös Önkormányzati Hivatal Bezenyei kirendeltségének munkájáról
3. Az önkormányzat 2024. évi belső ellenőrzési tervének jóváhagyása
4. A képviselő-testület 2024. évi munkatervének jóváhagyása
5. Közétkeztetés biztosítása 2024. évre
6. A Bezenyei Százszorszép Óvoda Szervezeti és Működési Szabályzata, Házirendje és Pedagógiai Programja
7. Idősek részére adható támogatási összeg meghatározása
8. A bezenyei kulturális intézmények házirendje, bérleti díja
9. 2024/25. tanév iskolai felvételi körzetének meghatározása
10. Átcsoportosítás az óvoda költségvetésében
11. A Bezenyei Százszorszép Óvoda alapító okiratának módosítása
12. Településrendezési eszközök módosítása - környezeti értékelés kidolgozása
13. Döntés betétlekötés folyamatosságáról
14. MFP/ÖTIFB/2024 kódszámú Magyar Falu Program keretében kiírt pályázatokkal kapcsolatos döntés
15. Szociális rendelet módosítása

Felelős: Márkus Erika polgármester

Határidő: azonnal

1. **napirendi pont**

Polgármesteri beszámoló az SzMSz 6. számú melléklete szerint

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:

A képviselő-testületi ülés szóbeli tájékoztatójának kötelező elemei a következők:

- az előző képviselő-testületi ülés óta, polgármesteri hatáskörben hozott döntéseinek ismertetése

- az előző képviselő-testületi ülés óta történt, az önkormányzatot érintő megbeszéléseiről beszámoló

- folyamatban lévő beruházások és pályázatok készültségi és pénzügyi állapota

- aktuálisan lezárt beruházások és pályázatok ismertetése

- általános pénzügyi helyzet ismertetése

- tájékoztató a befolyt és elmaradt adókról

- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy az általános pénzügyi helyzet ismertetése a heti rendszerességgel megtörténik, a betétlekötés folyamatos. Az idősek napja rendben lezajlott. A Bezenye Hangja újság kiosztása megtörtént. A temetőnél a kerítéslécek köszönőoldala elkészült. A TOP\_PLUSZ pályázatok (Kossuth utca és Élhető település) 1. mérföldkövének elbírálására várnak továbbra is, utána kezdhetik a kivitelezést. A bölcsőde jelentős része elkészült, a villany bekötését elvégezték, műszaki berendezések elindítása megtörtént. A Magyar Falu Programmal kapcsolatos előzetes egyeztetések, bejárások voltak, mely a döntés megalapozásának elősegítését szolgálja. A temető előtti terület szerződése megköttetett, ami azért is fontos, mert azon túl, hogy egy régóta húzódó ügy végére került pont, a szennyvizet sem lehetne kivezetni a temetőből más területén keresztül. A polgármester TÖOSZ konferencián vett rész, ahol az önkormányzatok jövőjéről, a vízi közművek helyzetéről voltak előadások. Mosonmagyaróvár és környéke helyzete stabil.

Mivel kérdés, észrevétel nem érkezett, a polgármester szavazásra teszi fel a beszámoló elfogadását.

A képviselő-testület *egyhangúlag, 5 igen szavazattal* az alábbi határozatot hozza:

**197/2023. (XII. 12.) határozat**

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős: Márkus Erika polgármester

Határidő: azonnal

A polgármester ezután felkéri az alpolgármestert, hogy folytassa a beszámolót a jubileumi jutalom kapcsán, mivel az ügyben a törvényszék meghozta az ítéletet.

Hiltser Mátyás alpolgármester elmondja, hogy 2023. december 5. napján a Győri Törvényszék tárgyalta a Polgármester Asszony 35 éves jubileumi jutalmának jogosságát. A bíróság 2023.12.08. napján megküldte az ítéletet, mely alapján a bíróság arra kötelezi az alperest, azaz az önkormányzatot, hogy a felperes, Márkus Erika polgármester részére 15 napon belül fizesse meg a 35 éves jubileumi jutalom címén 2.860.000 forintot, annak kamatait, (2023.12.13. napig 378.289,- Ft összeg) és a 250.000 forint perköltséget. Az ítélet ellen fellebbezni a kézhezvételtől számított 15 napon belül lehetséges a Fővárosi Ítélőtáblához elektronikus úton, megjelölve a jogszabálysértést, a jogszabályhely pontos megjelölését. Ennek hiányában a bíróság a fellebbezést visszautasítja. Valamennyi Képviselő megkapta a bírósági ítéletet. A kiküldött anyagban az indoklás is szerepel.

Kérem a tisztelt képviselőket a bírósági ítélet végrehajtásáról, azaz a kifizetésről döntsenek! Az alpolgármester szavazásra teszi fel az alábbi határozati javaslatot, mivel hozzászólás nem érkezett.

**Határozati javaslat**:

**…/2023. (XII. 12.) határozat**

Bezenye Községi Önkormányzat Képviselő-testülete a polgármester 35 éves jubileumi jutalmának, annak a kifizetéséig járó késedelmi kamatának és a perköltség kifizetését jóváhagyja az alábbi részletezésben.

Jubileumi jutalom: 2.860.000,-Ft, azaz Kettőmillió-nyolcszázhatvanezer forint,

Késedelmi kamat (2023.12.13-ig): 378.289,-Ft, azaz Háromszázhetvennyolcezer-kettőszáznyolcvankilenc forint,

Perköltség: 250.000,-Ft, azaz Kettőszázötvenezer forint.

A képviselő-testület *2 igen szavazattal és 3 tartózkodással* nem hoz határozatot az ügyben.

Az alpolgármester kérdezi, hogy akkor ezt most úgy kell értelmezni, hogy fellebbezni kíván a képviselő-testület?

Kammerhofer Lívia képviselő azt mondja, hogy véleménye szerint az önkormányzat szűkös pénzét nem kellene tovább pazarolni arra, hogy fellebbeznek egy jogos bírósági ítélettel szemben.

Nusser Györgyné képviselő elmondja, hogy senki nem mondta, hogy fellebbezni akarnak. Csupán továbbra is azt gondolja, hogy aki elolvasta tüzetesen a bírósági ítéletet, abban csak utalások vannak, de nem konkrét dolgok. Továbbra is fenntartják, hogy a polgármester nem köztisztviselőként dolgozott, hanem a vitatott két évet közszolgálatként titulálta a bíróság. Ez a bíróság úgy döntött, hogy ez a közszolgálat egyenlő a köztisztviselőséggel.

Wiegerné Mészáros Erika jegyző elmondja, hogy a jubileumi jutalom a köz szolgálatában eltöltött időre jár. Tehát, ha valaki közalkalmazott, és utána lesz köztisztviselő, akkor is összeadódnak ezek az évek.

Nusser Györgyné képviselő azt válaszolja, hogy igen, ezt tudja.

Kammerhofer Lívia képviselő elmondja, hogy a bírósági ítélet kötelezi az önkormányzatot. Akkor véleménye szerint két lehetőség van. Az egyik, hogy végrehajtják az ítéletet, a másik, hogy fellebbeznek.

Wiegerné Mészáros Erika jegyző hozzáfűzi, hogy ez így van. 15 napon belül lehet fellebbezni, a Fővárosi Ítélőtáblához, amennyiben ez nem történik meg, az ítéletben meghatározottaknak megfelelően, elektronikus úton a jogszabályhely és a jogszabálysértés pontos megjelölésével a képviselő-testület részéről, ezt az ítéletet, akkor végre kell hajtani.

Nusser Györgyné képviselő elmondja, hogy így van, véleménye szerint is végre kell hajtani függetlenül attól, hogy ők most itt tartózkodtak ebben a kérdésben.

A jegyző elmondja, hogy amennyiben 15 napon belül nem történik meg a fellebbezés, akkor kötelesek kifizetni a jubileumi jutalmat.

Nusser Györgyné képviselő elmondja, hogy így van, az ítéletet végre kell hajtani függetlenül az ő tartózkodásuktól. Az ítélet alapján lehet a kifizetésről intézkedni, hiszen annak első bekezdése mindjárt arról szól, hogy a kifizetést teljesíteni kell. Az egy másik dolog, hogy ők továbbra sem értenek vele egyet.

A jegyző elmondja, hogy tulajdonképpen itt most az a kérdés, hogy fellebbeznek-e vagy sem.

Nusser Györgyné képviselő helyesel. Amennyiben nem történik fellebbezés, ki kell fizetni.

A polgármester hozzáfűzi, hogy elég sok megaláztatás érte ezzel a jubileumi jutalommal kapcsolatosan. Elég méltatlan őrá nézve, hogy a bírósághoz kellett fordulnia az ügyben, hogy elmondja a bírónő, hogy igen, jár a 35 éves jubileumi jutalom, és vannak még ezután is kételkedők, akik azt hiszik, hogy nem a köz szolgálatában töltötte a 35 évet tisztelettel, becsülettel. A közszférában dolgozók azért kapják ezt a jutalmat, mert alacsony a fizetésük, és ezzel kompenzálja a jogszabály. Azt gondolja, hogy ő nem ezt érdemli. Ha valaki nem ért egyet az ítélettel, az menjen fellebbezni Budapestre, a másodfokra, de azt gondolja, hogy éppen elég plusz terhet rótt az önkormányzatra – több, mint félmillió forintot – az, hogy nem fizették ki akkor, amikor az járt volna. A fellebbezés, és egy ügyvéd költsége már milliós tétel lenne. Szerinte szavazni kellene arról, hogy benyújtják-e a fellebbezést.

Nusser Györgyné képviselő elmondja, hogy ez független attól. Amennyiben nem fellebbeznek, 15 nap múlva ki kell fizetni a jubileumi jutalmat.

A jegyző hozzáfűzi, hogy amíg a kifizetés nem történik meg, addig a késedelmi kamat fog nőni.

Mivel több hozzászólás nem érkezett, a polgármester rátér a következő napirendi pont tárgyalására.

1. **napirendi pont (02 sz. előterjesztés szerint)**

Beszámoló a Hegyeshalmi Közös Önkormányzati Hivatal Bezenyei kirendeltségének munkájáról

Márkus Erika polgármester felkéri a jegyzőt, hogy mondjon pár szót a beszámolóról, melyet minden képviselő és bizottsági tag előzetesen megkapott.

Wiegerné Mészáros Erika jegyző összefoglalóan elmondja, hogy a beszámoló felépítése ismerős lehet a képviselő-testület részére, ugyanis az egyes szervezeti egységeken belül a feladatok nem változtak. A személyi feltételek kapcsán elmondja, hogy történtek változások, melyeket az előző testületi üléseken már átbeszéltek. Illetve, hogy 2023. október 1-jével – a jogszabálynak megfelelően pályázat kiírásával - betöltésre került a jegyzői álláshely, 2023. november 1. napjával, úgyszintén pályázat kiírásával az aljegyzői álláshely is.

A jegyzői pozíciót ő október 1. napjától, az aljegyzői pozíciót Farkas Anna tölti be november 1. napjától. A pénzügyi feladatokat teljes egészében, a könyvelést is beleértve átvette Fekete Gabriellától Horváthné Hodák Zsanett pénzügyi ügyintéző, még a székhelytelepülés támogatásával. Az illetményalapot emelné még ki, amelynek összegét 74.750,- forintban állapította meg a képviselő-testület. Az ügyiratforgalom igen jelentős, amely a január 1-től november 30-ig terjedő időszakban Bezenye tekintetében 2322 főszámra, és 3193 alszámra iktatott ügyiratot tartalmaz. Ez nem kevés Levélhez és Hegyeshalomhoz mérten. A képviselő-testület és a bizottságok ülései is feltüntetésre kerültek számadatokban. Bezenye Községi Önkormányzat Képviselő-testülete 15 testületi ülést és 1 közmeghallgatást tartott a beszámoló elkészültéig. 194 határozatot hozott, 10 darab alaprendeletet és 12 darab módosító rendeletet alkotott. A Pénzügyi Gazdasági és Ügyrendi- Jogi Bizottság 7 ülést tartott, 68 határozatot hozott, a Humán Bizottság 13 ülést tartott és 125 határozatot hozott, a nemzetiségi önkormányzat pedig 7 ülést tartott, 4-én volt egy közmeghallgatása és 25 határozatot hozott. A választásokkal összefüggő feladatok tekintetében már a következő évi választásokra az előkészítéssel kapcsolatos feladatok megkezdődtek, a képviselő-testület létszámát meghatározó határozat már meghozatalra került, a Helyi Választási Bizottság tagjainak megválasztása szintén megtörtént, alakuló ülés is volt már. A Nemzeti Választási Rendszerben a kérelemkezelés országos próbája is megtörtént már november 27-én. Felül kellett vizsgálni a települések címadatait, és minden településen körzetbe kellett sorolni. A hagyatéki ügyek terén Bezenye tekintetében 6 darab hagyatéki, és 9 darab póthagyatéki eljárás folyt. 3 adatszolgáltatás került teljesítésre. A kereskedelmi igazgatással kapcsolatosan 4 kérelem érkezett be, minden esetben változásbejelentés történt. A részleteket az írásos beszámolóban olvashatják. 1 darab birtokvédelmi ügy volt, közérdekű panasz vagy bejelentés 4 darab volt. Az építési tevékenység kapcsán ismeretes, hogy az építésügyi munkatárs nyár eleje óta betegeskedik, így szükségessé vált egy műszaki ügyintéző alkalmazása a feladatok ellátása érdekében. Az anyakönyvi ügyek tekintetében 15 darab anyakönyvi kivonat került kiállításra, 2 darab esküvő volt ez évben, 6 darab haláleset történt, 1 darab névmódosítás, 1 darab hazai anyakönyvezés és 3 darab apai elismerő nyilatkozat volt. A szociális területen november 30-ig rendkívüli települési támogatás 34 db született 2.375.000,- forint összegben, beiskolázási támogatás 30 darab volt 605.000,- forint összegben, születési támogatás 3 darab volt 180.000,- forint összegben, lakhatási 7 darab 117.145,- forint összegben havonta, temetési támogatás 5 darab volt 460.000,- forint összegben. Idős személy részére nyújtott támogatásra 17 darab beérkezett kérelem volt eddig, de még folyamatban. Rendszeres Gyermekvédelmi Támogatásban 5 fő részesül havonta 6.740,- forint összegben, és évente kétszer 46.800,- forint összegben. Ápolási segélyre 1 helybenhagyott kérelem van, havi 36.524,- forint összegben, gyógyszertámogatás 8 darab, 68.500,- forint havonta. Mindösszesen 110 darab helybenhagyott kérelem volt, 5.829.835,- forint kifizetett összegben november 30. napjáig. A Bursa pályázatra 2 darab „A” típusú kérelem érkezett. A gazdálkodásra vonatkozóan említ meg néhány statisztikai adatot. 2023. év november 30-ig összességében az önkormányzatnál 971 bejövő számla, 503 kimenő számla (étkeztetéssel együtt), 448 pénztári tétel került feldolgozásra. Kiállításra került 2773 utalványrendelet. Az óvoda esetében 149 bejövő számla, 184 kimenő számla (étkeztetéssel együtt) került feldolgozásra. Kiállításra került 426 utalvány rendelet. A horvát nemzetiségi önkormányzat esetében 14 bejövő számla, 0 kimenő számla került feldolgozásra. Kiállításra került 44 utalvány rendelet. Az adóügyi igazgatással kapcsolatosan novemberben volt beszámoló, így arra most nem térne ki. Összességében elmondható, hogy 2023. évben is a folyamatos változások, jogszabályváltozások, adatszolgáltatások jelentős többletmunkát jelent minden köztisztviselő számára. A feladatok végrehajtása során szorosan, napi szinten együttműködésre, folyamatos információáramlásra és tehermegosztásra törekszünk annak érdekében, hogy a lakossági igények ellátási színvonalában törés ne következzen be. Nem utolsó sorban köszöni a testület támogatását, a munkájukhoz nyújtott segítséget, és nem csak az erkölcsi, hanem az anyagi elismerést is. Kéri, hogy vitassák meg a beszámolót és fogadják el. Ha kérdés van, szívesen válaszol.

Márkus Erika polgármester megköszöni a jegyző kimerítő leiratát, minden benne van, és megköszöni a jegyző és a köztisztviselők munkáját. Az illetményalappal kapcsolatosan elmondja, hogy jövőre azt is át kell gondolni, hiszen mindennek az ára emelkedik, a minimálbér is emelkedik, így véleménye szerint az illetményalap emelését be kell építeni a jövő évi költségvetésbe.

Nusser Györgyné képviselő szót kér, és szeretné ő is megköszönni a közös hivatal munkáját. Úgy érzi, hogy óriásit léptek előre abban, hogy sok-sok területen sokkal tisztább helyzet van jelen pillanatban, mint amilyen évekkel ezelőtt volt. Ők is arra törekednek, hogy a hiányosságok kitisztuljanak, amíg ez a testület működik. Külön köszöni Jegyző Asszonynak, hogy mindig úgy állt hozzá, hogy a problémákat meg akarta oldani, amelyeket ők felvetettek – és ez sokszor nem volt egyszerű. Ha visszaosztják azt a sok ezer ügyiratszámot egy munkanapra, akkor láthatják, hogy egy nap csak Bezenyével hány ügyirattal kell foglalkozni. Törekedni kell arra, hogy ezek a munkatársak stabilan megmaradjanak, mert már van tapasztalatuk, és könnyebb olyanokkal dolgozni, akiknek nem kell mindent elölről elmagyarázni. Ez a kis plusz anyagi juttatás a részükről is azért nyert támogatást, mert ezzel akarták díjazni, hogy sokkal kiegyensúlyozottabb helyzet van most, mint volt.

Mivel több kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**198/2023. (XII. 12.) határozat**

Bezenye Községi Önkormányzat Képviselő-testülete a Hegyeshalmi Közös Önkormányzati Hivatal Bezenyei Kirendeltsége 2023. évi tevékenységéről szóló beszámolót – a melléklet szerinti tartalommal - elfogadja.

Felelős: Wiegerné Mészáros Erika jegyző

Határidő: azonnal

1. **napirendi pont (03 sz. előterjesztés szerint)**

Az önkormányzat 2024. évi belső ellenőrzési tervének jóváhagyása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta a napirendet, felkéri a bizottság elnökét az elhangzottak ismertetésére.

Nusser Györgyné bizottsági elnök elmondja, hogy a pénzügyi bizottság a javaslatot elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**199/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a melléklet szerinti 2024. évi belső ellenőrzési munkatervet elfogadja. Az ellenőrzés tárgya a 2023. évi leltár ellenőrzése. A belsőellenőri feladatok ellátását Vámosné Áder Annamária belsőellenőr végzi.

Felelős: Márkus Erika polgármester

Határidő: azonnal

1. **napirendi pont (04 sz. előterjesztés szerint)**

A képviselő-testület 2024. évi munkatervének jóváhagyása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a javaslattételi felhívásra javaslat nem érkezett. Ő azt javasolja, hogy a törvényben előírt minimális 6 képviselő-testületi ülést tartsanak, hogy a képviselők biztosan jelen tudjanak lenni, és ne legyenek az ülések határozatképtelenek. A pénzügyi bizottság és a humán bizottság is tárgyalta a napirendet, felkéri a bizottság elnökeit az elhangzottak ismertetésére.

Nusser Györgyné bizottsági elnök elmondja, hogy a pénzügyi bizottság a javaslatot elfogadásra javasolja.

Kammerhofer Lívia bizottsági elnök elmondja, hogy a humán bizottság a javasolt munkatervet elfogadja és a testület részére elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**200/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a képviselő-testület 2024. évi munkatervét a melléklet szerinti tartalommal elfogadja.

Felelős: Márkus Erika polgármester

Határidő: azonnal

1. **napirendi pont (05 sz. előterjesztés szerint)**

Közétkeztetés biztosítása 2024. évre

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta a napirendet, felkéri a bizottság elnökét az elhangzottak ismertetésére.

Nusser Györgyné bizottsági elnök elmondja, hogy a pénzügyi bizottság a javaslatot megtárgyalta. A beszerzési szabályzat szerint a legolcsóbb ajánlatot elfogadásra javasolja. Hozzáfűzi, hogy jelen pillanatban is az Egyetem Étterem és Konyha Kft végzi a közétkeztetést, és meg vannak vele elégedve.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**201/2023. (XII. 12.) határozat**

1. Bezenye Községi Önkormányzat Képviselő-testülete a „Bezenye, közétkeztetési szolgáltatás” tárgyú, a beszerzési szabályzat szerint bekért beadott árajánlatot megvizsgálta, a beérkezett érvényes ajánlatokról közül a legelőnyösebb ajánlatot adó Egyetem Étterem és Konyha Kft árajánlatát fogadja el, és felhatalmazza a polgármestert a vállalkozói szerződés megkötésére.
2. Bezenye Községi Önkormányzat Képviselő-testülete úgy határoz, hogy a vállalkozó bruttó 24.893.016,-Ft + 236.220,-Ft összegű díját, amely az étkezők ténylegesen lejelentett számától függően változhat, az önkormányzat 2024. évi költségvetésében biztosítja.

Felelős: Márkus Erika polgármester

Határidő: 2023. december 22.

1. **napirendi pont (06 sz. előterjesztés szerint)**

A Bezenyei Százszorszép Óvoda Szervezeti és Működési Szabályzata, Házirendje és Pedagógiai Programja

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság tárgyalta a napirendet, felkéri a bizottság elnökét az elhangzottak ismertetésére.

Kammerhofer Lívia bizottsági elnök elmondja, hogy a humán bizottság a Bezenyei Százszorszép Óvoda Szervezeti és Működési Szabályzatát, Házirendjét és Pedagógiai Programját elfogadásra javasolja a képviselő-testület részére.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**202/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a Bezenyei Százszorszép Óvoda Szervezeti és Működési Szabályzatát a melléklet szerinti tartalommal jóváhagyja.

Bezenye Községi Önkormányzat Képviselő-testülete felhatalmazza az óvodavezetőt a szükséges intézkedések megtételére.

Felelős: Márkus Erika polgármester

 Rábelné Bors Judit óvodavezető

Határidő: 2024. január 15.

A képviselő-testület *egyhangúlag, 5 igen szavazattal* az alábbi határozatot hozza:

**203/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a Bezenyei Százszorszép Óvoda Házirendjét a melléklet szerinti tartalommal jóváhagyja.

Bezenye Községi Önkormányzat Képviselő-testülete felhatalmazza az óvodavezetőt a szükséges intézkedések megtételére.

Felelős: Márkus Erika polgármester

 Rábelné Bors Judit óvodavezető

Határidő: 2024. január 15.

A képviselő-testület *egyhangúlag, 5 igen szavazattal* az alábbi határozatot hozza:

**204/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a Bezenyei Százszorszép Óvoda Pedagógiai Programját a melléklet szerinti tartalommal jóváhagyja.

Bezenye Községi Önkormányzat Képviselő-testülete felhatalmazza az óvodavezetőt a szükséges intézkedések megtételére.

Felelős: Márkus Erika polgármester

 Rábelné Bors Judit óvodavezető

Határidő: 2024. január 15.

1. **napirendi pont (07 sz. előterjesztés szerint)**

Idősek részére adható támogatási összeg meghatározása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi és a humán bizottság is tárgyalta a napirendet, felkéri a bizottsági elnököket a javaslatok ismertetésére.

Nusser Györgyné bizottsági elnök elmondja, hogy a pénzügyi bizottság a támogatási sávokat az alábbiak szerint javasolja.

Első kategória: 150 ezer forint havi járandóság alatt 50 ezer forint összegű egyszeri támogatás

Második kategória: 150 és 200 ezer forint havi járandóság között 30 ezer forint összegű egyszeri támogatás

Harmadik kategória: 200 ezer forint havi járandóság felett 10 ezer forint összegű egyszeri támogatás

Kammerhofer Lívia bizottsági elnök elmondja, hogy a humán bizottság ülésen a jegyző asszony arról tájékoztatta a tagokat, hogy a támogatási sávokat a pénzügyi bizottsággal egyeztetve rendeletben szükséges szabályozni, melynek tervezetét előkészítették és javasolták azt sürgősséggel a napirendek közé felvenni.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a humán bizottság javaslatát.

A képviselő-testület *egyhangúlag, 5 igen szavazattal* az alábbi határozatot hozza:

**205/2023. (XII. 12.) határozat**

Bezenye Községi Önkormányzat Képviselő-testülete a bizottságok javaslatát elfogadja, azzal egyetért, és a 15. napirendi pont keretében tárgyalja a rendelet tervezetét.

Felelős: Márkus Erika polgármester

Határidő: azonnal

1. **napirendi pont (08 sz. előterjesztés szerint)**

A bezenyei kulturális intézmények házirendje, bérleti díja

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság tárgyalta a napirendet, felkéri a bizottság elnökét az elhangzottak ismertetésére.

Kammerhofer Lívia bizottsági elnök elmondja, hogy a humán bizottság a javaslatot egyhangúlag elfogadásra javasolja a képviselő-testület részére.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**206/2023. (XII. 12.) határozat**

1. Bezenye Községi Önkormányzat Képviselő-testülete az intézmények házirendjét az előterjesztés melléklete szerint jóváhagyja.
2. Bezenye Községi Önkormányzat Képviselő-testülete a kulturális intézmények (cím: Bezenye, Szabadság u. 52 és Bezenye-Paprét, Béke u.) bérleti díját az alábbiak szerint határozza meg:
* Önkormányzati intézmények rendezvényei ingyenesek
* Helyi egyesületek, alapítványok, önkormányzat intézményei, helyi iskola, helyi civil szervezetek, és helyi önszerveződő csoportok részére ingyenes. Feltétele, hogy profit termelés a bérleti időszakban nem történik!
* Sport közösségek rendszeres eseményei: 5000 ft/óra
* Családi rendezvények (esküvő, ballagás, keresztelő, egyéb): 8 000 Ft/óra és 5000 ft takarítási díj

A beérkezett kérelmek elbírálásáról polgármesteri határozatot szükséges hozni, majd ezt követően szerződéskötés megkötése szükséges a melléklet szerint.

A képviselő-testület felhatalmazza a polgármestert a határozattal kapcsolatos intézkedések megtételére.

Felelős: Márkus Erika polgármester

Határidő: 2023. december 13.

1. **napirendi pont (09 sz. előterjesztés szerint)**

2024/25. tanév iskolai felvételi körzetének meghatározása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság tárgyalta a napirendet, felkéri a bizottság elnökét az elhangzottak ismertetésére.

Kammerhofer Lívia bizottsági elnök elmondja, hogy a humán bizottság a javaslatot egyhangúlag elfogadásra javasolja a képviselő-testület részére.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**207/2023. (XII. 12.) határozat**

Bezenye Községi Önkormányzat Képviselő-testülete egyetért a 2024/25. tanévre meghatározott iskolai felvételi körzetekkel és felhatalmazza a polgármestert, hogy a döntésről 2024.02.15-ig tájékoztassa a Győri Tankerületi Központot.

Felelős: Márkus Erika polgármester

Határidő: 2024. 02. 15.

1. **napirendi pont (10 sz. előterjesztés szerint)**

Átcsoportosítás az óvoda költségvetésében

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta a napirendet, felkéri a bizottság elnökét az elhangzottak ismertetésére.

Nusser Györgyné bizottsági elnök elmondja, hogy a pénzügyi bizottság a javaslatot elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**208/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a Bezenyei Százszorszép Óvoda költségvetésében bérköltség költségvetési soron nyilvántartott 5.212.959,-Ft összeget a dologi kiadás költséghely javára átcsoportosítja.

Felhívja a tisztségviselőket, hogy a határozat végrehajtása érdekében a szükséges intézkedéseket tegyék meg.

Felelős: Márkus Erika polgármester

 Wiegerné Mészáros Erika jegyző

Határidő: 2023. december 15.

1. **napirendi pont (11 sz. előterjesztés szerint)**

A Bezenyei Százszorszép Óvoda alapító okiratának módosítása

A polgármester ismerteti az előterjesztés szövegét, melyet minden képviselő előzetesen megkapott. Elmondja, hogy fontos volt sürgősséggel napirendre venni az alapító okirat módosítást, mert január 15-ig a változással kapcsolatos bejelentéseket meg kell tenni.

Mivel kérdés, észrevétel nem érkezett, a polgármester szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**209/2023. (XII. 12.) határozat**

Bezenye Községi Önkormányzat Képviselő-testülete a Bezenyei Százszorszép Óvoda alapító okiratának módosító okiratát elfogadja, annak tartalmát jóváhagyja.

A módosító okirat jelen határozat mellékletét képezi.

Felkéri a jegyzőt, hogy a módosító okiratot a Magyar Államkincstár Győr-Moson-Sopron Vármegyei Igazgatósága részére küldje meg a törzskönyvi nyilvántartás adataiban történő módosítás végrehajtása érdekében.

Felelős: Márkus Erika polgármester

 Wiegerné Mészáros Erika jegyző

Határidő: azonnal

A képviselő-testület *egyhangúlag, 5 igen szavazattal* az alábbi határozatot hozza:

**210/2023. (XII. 12.) határozat**

Bezenye Községi Önkormányzat Képviselő-testülete a Bezenyei Százszorszép Óvoda egységes szerkezetbe foglalt alapító okiratát elfogadja, annak tartalmát jóváhagyja. Az egységes szerkezetű alapító okirat jelen határozat mellékletét képezi.

Felkéri a jegyzőt, hogy az egységes szerkezetbe foglalt alapító okiratot a Magyar Államkincstár Győr-Moson-Sopron Vármegyei Igazgatósága részére küldje meg a törzskönyvi nyilvántartás adataiban történő átvezetés végrehajtása érdekében.

Felelős: Márkus Erika polgármester

 Wiegerné Mészáros Erika jegyző

Határidő: azonnal

1. **napirendi pont (12 sz. előterjesztés szerint)**

Településrendezési eszközök módosítása - környezeti értékelés kidolgozása

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a testületi ülésig beérkezett vélemények alapján nem szükséges környezeti értékelés kidolgozása. Kérdezi, hogy van-e egyéb kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**211/2023. (XII. 12.) határozat**

**Településrendezési eszközök módosítása (Msz.: 23095) – környezeti értékeléshez kapcsolódó döntés**

Bezenye Községi Önkormányzat Képviselő-testülete, mint kidolgozó, az egyes tervek, illetve programok környezeti vizsgálatáról szóló 2/2005. (I. 11.) Korm. rendelet 4. § (1) bekezdés alapján, a környezet védelméért felelős közigazgatási szervek véleményének kikérésével megállapítja, hogy a településrendezési eszközök módosításának (Msz.: 23095) környezeti hatása nem jelentős ezért úgy dönt, hogy a környezeti értékelés kidolgozása nem szükséges.

Felelős: Márkus Erika polgármester

Határidő: azonnal

1. **napirendi pont (13 sz. előterjesztés szerint)**

Döntés betétlekötés folyamatosságáról

A polgármester ismerteti az előterjesztés szövegét, melyet minden képviselő előzetesen megkapott. Kéri a képviselő-testületet, hogy foglaljon állást azzal kapcsolatosan, hogy továbbra is folytatódjon-e a betétlekötés az alacsonyabb kamatokkal.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**212/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy a számlán lévő szabadon felhasználható összegeket folyamatosan ismétlődően 7 naponta leköti 2024.06.30. napjáig, és felhatalmazza a polgármestert ennek lebonyolítására.

Felelős: Márkus Erika polgármester

Határidő: azonnal

1. **napirendi pont (14 sz. előterjesztés szerint)**

MFP/ÖTIFB/2024 kódszámú Magyar Falu Program keretében kiírt pályázatokkal kapcsolatos döntés

A polgármester ismerteti az előterjesztés szövegét, melyet minden képviselő előzetesen megkapott. Elmondja, hogy nagyon rövid az idő, ami a pályázat kidolgozására és benyújtására rendelkezésre áll. Kéri, hogy a képviselő-testület mondja el véleményét azzal kapcsolatosan, hogy melyik fejezetre nyújtsanak be pályázatot.

Nusser Györgyné képviselő elmondja, hogy az előterjesztésben leírt elképzelést támogatja, azonban hangsúlyozza, hogy addig nyújtózkodjon az önkormányzat, ameddig a takaró ér. Amennyiben ez a cél belefér, ő maximálisan támogatja az elképzelést a ravatal felújításával kapcsolatosan.

Hiltser Mátyás alpolgármester hozzáfűzi, hogy a repedezett betont is jó lenne megcsináltatni.

A polgármester azt válaszolja, hogy a pályázati kiírásba az a tevékenység nem fér most bele, de azt talán saját forrásból és saját munkaerővel is meg tudják majd oldani.

Mivel több kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**213/2023. (XII. 12.) határozat**

Bezenye Községi Önkormányzat Képviselő-testülete úgy határoz, hogy felhatalmazza apolgármestert aMFP/ÖTIFB/2024/ÖTIK kódszámú pályázat kidolgozására és benyújtására, továbbá a szükséges nyilatkozatok megtételére azzal, hogy a pályázat tartalmazza a meglévő tető, homlokzat és egyéb felújítási munkálatokat, a pénzügyi keretet maximálisan kihasználva.

Felelős: Márkus Erika polgármester

Határidő: azonnal

1. **napirendi pont (15 sz. tervezet szerint)**

Szociális rendelet módosítása

A polgármester ismerteti a rendelet tervezet szövegét, melyet minden képviselő és bizottsági tag előzetesen megkapott. Elmondja, hogy a bizottságok javaslatára a rendeletmódosítás tervezete kidolgozásra került. Kérdezi, hogy van-e kérdés, észrevétel a tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 5 igen szavazattal* az alábbi rendeletet alkotja:

**23/2023. (XII. 13.) önkormányzati rendelet**

Bezenye Községi Önkormányzat Képviselő-testülete a szociális igazgatásról és a szociális ellátásokról szóló 4/2020.(VII.1.) önkormányzati rendelet módosításáról szóló önkormányzati rendeletét – a melléklet szerinti tartalommal - megalkotja.

Mivel kérdés, észrevétel nem érkezett, a polgármester megköszöni a részvételt és az ülést 17:50 órakor bezárja.

k.m.f.

 **Márkus Erika Wiegerné Mészáros Erika**

 polgármester jegyző

Jegyzőkönyv hitelesítők:

 **Nusser Györgyné Kammerhofer Lívia**

 jegyzőkönyv hitelesítő jegyzőkönyv hitelesítő